
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Αθηναίων 

(Ν. Αττικής)... 1 

Έγκριση πολεοδομικής μελέτης τμήματος της πολεοδομικής ενότη¬ 
τας 19α του δήμου Βέροιας (Ν. Ημαθίας). 2 

Χαρακτηρισμός ως παραδοσιακού του οικισμού Καρυάς Κοινότητας 
Καρυάς (Ν. Αργολίδας) και καθορισμός ειδικών όρων και περιο¬ 
ρισμών δόμησης αυτού. ... 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Γ. 48066 (1) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Αθηναίων (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 584. 

2. Τις διατάξεις του π.δ/τος 470/1989 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 π,δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979» (Α' 154) 
όπως τροποποιήθηκε με το υπ’αριθ. 367/1987 π.δ/γμα(Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος (Α' 
57 ). 

5. Τις διατάξεις του εδαφ. ιδ της παράγρ. 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την 40686/Π .8.1989 αίτηση της Ειρήνης Προεστοπούλου για 
μεταφορά του συντελεστή δόμησης. 

7. Την 6172/9.11.1989 πράξη συναίνεσης, ενώπιον της συμβο¬ 
λαιογράφου Αθηνών Βικτωρίας Κων. Δημητρακοπούλου, της Ειρήνης 
Προεστοπούλου αποκλειστικής κυρίας του παρακάτω περιγραφομένου 
ακινήτου. 

8. Την 481/1989 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 18048/12.2.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την από 26.9.1989 αυτοψία της Χριστοφίλου Νικολέττας επι¬ 


βεβαίωση των εμπλεκομένων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου που βρίσκεται εντός του ρυ- 
μουτικού σχεδίου του δήμου Αθηναίων περιοχή «Μεταξουργείο» και επί 
των οδών Σαλαμίνας 24 και Γρανικού με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1, Εγκρίνεται η μεταφορά του συντελεστή δόμησης του ακινήτου που 
βρίσκεται εντός του ρυμοτομικού σχεδίου του Δήμου Αθηναίων (Ν. Ατ¬ 
τικής) (περιοχή Μεταξουργείου), επί των οδών Σαλαμίνας 24 και Γρα- 
νικού, το οποίο έχει χαρακτηρισθεί ως διατηρητέο με την από 8.6.1989 
υπ’ αριθ. 46846/2722 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων (Δ' 406) και του οποίου την αποκλει¬ 
στική κυριότητα έχει η παραπάνω αιτούσα την μεταφορά του συντελε¬ 
στή δόμησης Ειρήνη Προεστοπούλου, όπως το βαρυνόμενο ακίνητο φαί¬ 
νεται με στοιχεία Α, Β, Γ, Δ, Α στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 48066/1990 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου της μεταφοράς 
του συντελεστή δόμησης είναι τα ξής: 

α. Εμβαδόν ακινήτου: 296,80 μ2. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,6. 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτά 296,80 μ2 X 
3,60 = 1068,48 μ2. 

ε. Δομημένη επιφάνεια: 275,90 μ2 (181,9695 μ2 στο ισόγειο και 
93,867 μ2 στον όροφο). 

στ. Μεταφερόμενες δομήσιμες επιφάνειες: 792,58 μ2 (1068,48 - 
275,90 = 792,58) εκ των οποίων 12,31 μ2 από ισόγειο και 780,27 
μ2 από ορόφους. . 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ειρήνη Προεστοπούλου για εμβαδόν 792,58 μ2 (εκ των οποίων 
12,31 μ2 από ισόγειο και 708,27 μ2 από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

Αριθ. Γ 45798 (2) 

Έγκριση πολεοδομικής μελέτης τμήματος της πολεοδομικής ενότητας 
19α του δήμου Βέροιας (Ν, Ημαθίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4,5 και 6), 7 (παρ. 1, 2 και 
4) του Ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του ν.δ/τος της 17.7.1923 «Περί σχε¬ 
δίων πόλεων κ.λπ. (Α’ 228) όπως μεταγενέστερα τροποποιήθηκαν και 
συμπληρώθηκαν». 

3. Τις διατάξεις των άρθρων 6 (παρ. 1), 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210), όπως τρο¬ 
ποποιήθηκαν με το άρθρο 13 (παρ. 1, 2 και 3) του Ν. 1647/1986 
«Οργανισμός Κτηματολογίου και Χαρτογραφήσεων Ελλάδας (ΟΚΧΕ) 
και άλλες σχετικές διατάξεις» (Α' 141) και το άρθρο 1 (παρ. 3 και 4) 
του Ν. 1172/1988 «Τροποποίηση διατάξεων του Ν. 1577/1985 
ΓΟΚ και άλλες σχετικές διατάξεις» (Α' 91). 

4. Τις διατάξεις του άρθρου 23 παρ. 1 (περ. ιδ) του Ν, 1558/1985 
«Κυβέρνηση και Κυβερνητικά Όργανα» (Α' 137). 

5. Την 34992/1436/14.5.1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) του δήμου Βέροιας (Ν. Ημαθίας)» (Δ’ 
865). 

6. Την 288/1989 γνωμοδότηση του Δημοτικού Συμβουλίου Βέ¬ 
ροιας. 

7. Την 3/πρακτ. 13/17.10.1989 γνωμοδόνηση του Συμβουλίου 
Χωροταξίας, Οικισμού και Περιβάλλοντος νομού Ημαθίας. 

8. Την 250/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται ηπολεοδομική μελέτη τμήματος της πολεοδομικής ενό¬ 
τητας 19α του δήμου Βέροιας (Ν. Ημαθίας), με τον καθορισμό οικοδο¬ 
μήσιμων χώρων, χώρου Α.Ο.Ε.Κ., οδού, πεζοδρόμου, όπως οι ρυθμί¬ 
σεις αυτές φαίνονται στο σχετικό χρωματισμένο πρωτότυπο διάγραμμα 
σε κλίμακα 1:1000 που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αρ. 45798/1990 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της παραπάνω περιοχής, της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3 

Στους οικοδομήσιμους χώρους που χαρακτηρίζονται στο σχετικό 
διάγραμμα με το στοιχεία Ο.Τ.Γ. επιτρέπεται η χρήση γενικής κατοι¬ 
κίας όπως προσδιορίζεται με το άρθρο 5 του π.δ/τος 81/1980 (Α' 27). 


Άρθρο 4 

Καθορίζεται ζώνη Κοινωνικού Συντελεστή (ΖΚΣ) όπως φαίνεται πε¬ 
ρικλειόμενη με την ένδειξη Ζ.Κ.Σ. στο σχετικό διάγραμμα. 

Στη ζώνη αυτή για την εφαρμογή των κατ’ άρθρο 6 παρ. 6 του ν. 
1337/1983 προγραμμάτων, καθορίζεται δεύτερος αυξημένος συντελε¬ 
στής (κοινωνικός συντελεστής) 1,6 και μέγιστο επιτρεπόμενο ύψος των 
κτιρίων δέκα τρία (13) μέτρα. 

Άρθρο 5 

Στο πρόσωπο των οικοπέδων ή μη επιβάλλεται προκήπιο πλάτους 
τεσσάρων (4) μέτρων, όπως φαίνεται στο ίδιο διάγραμμα. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (440) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα: 

α. Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: διακόσια (200) τ.μ. και 

β. τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατό είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2, τα οικόπεδα θεωρούνται άρτια και οικοδομήσιμα εφόσον: 

α. στο οικοδομήσιμο τμήμα τους εγγράφεται κάτοψη κτιρίου με ελά¬ 
χιστη επιφάνεια (50) τ.μ. και ελάχιστη πλευρά πέντε (5) μέτρα και 

β. δεν δημιουργήθηκαν από κατάτμηση που έγινε κατά παράβαση 
των διατάξεων του από 26.5.1989 π.δ/τος (Δ' 338/1989). 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων: έντεκα (11) μέτρα. 
Πάνω από το μέγιστο επιτρεπόμενο ύψος των κτιρίων επιβάλλεται η 
κατασκευή στέγης μέγιστου ύψους δύο (2) μέτρων με κλίση μέχρι 30%. 

7; Απαγορεύεται η κατασκευή κτιρίων σε υποστηλώματα (ΡΙΓ,Ο- 
ΤΙ8). 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Γ 34708 (3) 

Χαρακτηρισμός ως παραδοσιακού του οικισμού Καρυάς κοινότητας 

Καρυάς (Ν. Αργολίδοις) και καθορισμός ειδικών όρων και περιορι¬ 
σμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του ν.δ/τος της 17.7.1923 
(Α' 228) «περί σχεδίων πόλεων κ.λπ.», όπως μεταγενέστερα τροποποι¬ 
ήθηκαν και συμπληρώθηκαν. 

2. Τις διατάξεις των άρθρων 3 και 4 (παρ. 1) του ν. 1577/1985 
«Γενικός Οικοδομικός Κανονισμός» (Α' 210) όπως το άρθρο 3 τροπο¬ 
ποιήθηκε με το άρθρο 1 (παρ. ΐ)του ν. 1772/1988 «Τροποποίηση δια¬ 
τάξεων του ν. 1577/1985 ΓΟΚ και άλλες διατάξεις» (Α' 91). 

3. Τις 56/1987 και 40/1989 γνωμοδοτήσεις του Κοινοτικού Συμ¬ 
βουλίου Καρυάς. 

4. Την από 4.7.1989 αιτιολογημένη έκθεση - εισήγηση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών Οικισμών.- 

5. Την 372/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

6. Την 171/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Χαρακτηρίζεται ως παραδοσιακός ο οικισμός Κάρυά (αρ. ΕΣΥΕ 
111.111.01) της Κοινότητας Καρυάς (Ν. Αργολίδας), όπως τα όρια 
του φαίνονται με διακεκομένη - εστιγμένη μαύρη γραμμή και με στοι¬ 
χεία 1, 2, 3, 4, 5, 6, 7, 8, 9, 10, 1 στο σχετικό πρωτότυπο διάγραμμα 
σε κλίμακα 1:5.000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την υπ’ αριθ. 34708/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Οι όροι και περιορισμοί δόμησης των οικοπέδων που βρίσκονται μέσα 
στα όρια του χαρακτηριζομένου με το προηγούμενο άρθρο οικισμού ως 
παραδοσιακού, καθορίζονται κατά τομείς Α και Β όπως τα όριά τους 
φαίνονται με διακεκομένη - εστιγμένη και συνεχή μαύρη γραμμή αντί¬ 
στοιχα στο παραπάνω διάγραμμα ως εξής: 

I. Τομέας Α 

1. α. Άρτια και οικοδομήσιμα είναι τα οικόπεδα εφόσον έχουν: 

- Ελάχιστο πρόσωπο σε κοινόχρηστο χώρο δώδεκα (12) μέτρα και 

- Ελάχιστο εμβαδόν: τριακόσια (300) τ.μ. 

β. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα, τα οποία βρίσκονται 
μέσα στο εγκεκριμένο όριο του οικισμού, με την επιφάνεια και τις δια¬ 
στάσεις που είχαν την 3.5.1985 ήμερα δημοσίευσης του από 
24.4.1985 π.δ/τος (Δ* 181) και ήταν.άρτια και οικοδομήσιμα σύμ¬ 
φωνα με τις διατάξεις αυτού. 

Για την αρτιότητα των οικοπέδων προσμετράται και η έκταση που 
παραχωρείται από την ιδιοκτησία για την τυχόν δημιουργία κοινοχρή¬ 
στου χώρου. 

2. Μέγιστο ποσοστό κάλυψης των οικοπέδων: Εβδομήντα πέντε τοις 
εκατό (75%) της επιφάνειας τους. 

3. α. Ο συντελεστής δόμησης ορίζεται ως εξής: 

ί. για το τμήμα του οικοπέδου από 0 μέχρι 100 τ.μ. συντελεστής δό¬ 
μησης: 1. 

ϋ. για το τμήμα του οικοπέδου από 100 τ.μ. μέχρι 200 τ.μ. συντελε¬ 
στής δόμησης: 0,5. 

ϊϋ. για το τμήμα του οικοπέδου από 200 τ.μ. μέχρι 300 τ.μ. συντε¬ 
λεστής δόμησης: 0,3. 

ϊν. για το τμήμα του οικοπέδου άνω των 300 τ.μ. συντελεστής δόμη¬ 
σης: 0,03. 

β. Η συνολική επιφάνεια των ορόφων των κτιρίων σε κάθε οικόπεδο 
δεν μπορεί να υπερβαίνει τα 270 τ.μ. 

II. Τομέα Β 

Ι.α. Άρτια και οικοδομήσιμα είναι τα οικόπεδα εφόσον έχουν: 

- Ελάχιστο πρόσωπο σε κοινόχρηστο χώρο: Είκοσι (20) μέτρα. 

- Ελάχιστο εμβαδόν: Δύο χιλιάδες (2.000) τ.μ. 

β. Κατά παρέκκλιση των διατάξεων της προηγούμενης παραγράφου 


θεωρούνται άρτια και οικοδομήσιμα τα οικόπεδα τα οποία βρίσκονται 
μέσα στο εγκεκριμένο όριο του οικισμού, με την επιφάνεια και τις δια¬ 
στάσεις που είχαν την 3.5.1985 ημέρα δημοσίευσης του από 
24.4.1985 π.δ/τος (Δ’ 181) και ήταν άρτια και οικοδομήσιμα σύμ¬ 
φωνα με τις διατάξεις αυτού. 

γ. Για την αρτιότητα των οικοπέδων προσμετράται και η έκταση που 
παραχωρείται από την ιδιοκτησία για την τυχόν δημιουργία κοινοχρή¬ 
στου χώρου. 

2. Μέγιστο ποσοστό κάλυψης των οικοπέδων: Είκοσι τοις εκατό 
(20%) της επιφάνειας τους. 

3. Κατ’ εξαίρεση της προηγούμενης παραγράφου το μέγιστο ποσοστό 
κάλυψης των οικοπέδων στα οποία ανεγείρονται τουριστικές εγκατα¬ 
στάσεις και κτίρια κοινής ωφελείας, ορίζεται σε εξήντα τοις εκατό 
(60%) της επιφάνειας αυτών. 

4α. Ο συντελεστής δόμησης ορίζεται ως εξής: 

ί. για το τμήμα του οικοπέδου από 0 μέχρι 100 τ.μ. συντελεστής δό¬ 
μησης: 1. 

ίί. για το τμήμα του οικοπέδου από 100 τ.μ. μέχρι 200 τ.μ. συντελε¬ 
στής δόμησης: 0,5. 

ΐίί. για το τμήμα του οικοπέδου από 200 τ.μ. μέχρι 300 τ.μ. συντε¬ 
λεστής δόμησης: 0,3. 

ίν. για το τμήμα του οικοπέδου άνω των 300 τ.μ. συντελεστής δόμη¬ 
σης: 0,03. 

β. Η συνολική επιφάνεια των ορόφων των κτιρίων σε κάθε οικόπεδο 
δεν μπορεί να υπερβαίνει τα 270 τ.μ. 

5α. Κατ’ εξαίρεση της προηγούμενης παραγράφου ο συντελεστής δό¬ 
μησης των οικοπέδων στα οποία ανεγείρονται τουριστικές εγκαταστά¬ 
σεις και κτίρια κοινής ωφελείας, ορίζεται ως εξής: 

ΐ. για το τμήμα του οικοπέδου από 300 μέχρι 2.000 τ.μ. συντελε¬ 
στής δόμησης: 0,3. 

ϋ. για το τμήμα του οικοπέδου από 2.000 τ.μ. μέχρι 4.000 τ.μ. συ¬ 
ντελεστής δόμησης: 0,2. 

ϊϊϊ. για το τμήμα του οικοπέδου άνω των 4.000 τ.μ. συντελεστής δό¬ 
μησης: 0,02. 

β. Η συνολική επιφάνεια των ορόφων των κτιρίων σε κάθε οικόπεδο 
δεν μπορεί να υπερβαίνει τα 1.500 τ.μ. 

III. Γενικές διατάξεις 

Επιπλέον των ανωτέρω και για τους δύο τομείς Α και Β ισχύουν τα 
εξής: 

1. α) Στον συντελεστή δόμησης προσμετράται η επιφάνεια όλων των 
υπαρχόντων μέσα στο οικόπεδο κτισμάτων ανεξάρτητα από τη χρήση 
που εξυπηρετούν. 

β) Στον συντελεστή δόμησης δεν προσμετρώνται: 

ΐ. Οι ημιϋπαίθριοι χώροι (χαγιάτια) όπως αυτοί ορίζονται με την πα¬ 
ράγραφο 32 του άρθρου 1 του ν. 1577/1985 «ΓΟΚ» εφόσον η επιφά¬ 
νεια τους δεν υπερβαίνει το 20% της μέγιστης επιτρεπόμενης επιφά¬ 
νειας ορόφων του κτιρίου. 

ϋ. Ο χώρος υπογείου (κατώγι) που κατασκευάζεται κατά τον παρα¬ 
δοσιακό για τον οικισμό της Καρυάς τρόπο λόγω κλίσεως εδάφους, 
όπου ο χώρος αυτός από τις τρεις πλευρές είναι υπόγειος ενώ άπό τη μία 
πλευρά εμφανίζεται ισόγειος και χρησιμεύει αποκλειστικά για χώρο 
σταυλισμού αποθήκης, στάθμευσης αυτοκινήτων, η γεωργικών μηχα¬ 
νημάτων. 

2. Σε περίπτωση κατά την οποία η καλυπτομένη επιφάνεια του οικο¬ 
πέδου είναι μεγαλύτερη των 500μ2 το ανεγερθησόμενο κτίριο διασπά- 
ται υποχρεωτικά σε περισσότερα του ενός κτίρια, σύμφωνα και με τη 
γνώμη της αρμόδιας Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

3. Το μέγιστο επιτρεπόμενο ύψος του κτιρίου, συμπεριλαμβανομένου 
και του ύψους της στέγης, ορίζεται σε 7,50 μ. μετρούμενο σε όλες τις 
όψεις του κτιρίου από την φυσική ή ελαφρά διευθετημένη στάθμη του πε¬ 
ριβάλλοντος εδάφους. 

4. Ο μέγιστος επιτρεπόμενος αριθμός ορόφων των κτιρίων ορίζεται 
σε δύο (2). Κατ’ εξαίρεση, στην πλευρά του κτιρίου που λόγω κλίσεως 
τοι< εδάφους είναι δυνατή η διαμόρφωση του χαρακτηριστικού για τον 
οικισμό υπόγειου χώρου (κατώγι), το μέγιστο ύψος μπορεί να φτάσει τα 
εννέα (9) μέτρα και μόνο στο απαραίτητο τμήμα της όψης όπου παρου¬ 
σιάζεται το κατώγι σαν ισόγειο. 

5. Η στέγη του κτιρίου είναι ξύλινη τετράριχτη επικαλύπτεται με κε¬ 
ραμίδια βυζαντινού ή ρωμαϊκού τύπου, έχει ελάχιστη κλίση 27% και 
μέγιστη 35% και προεξέχει του περιγράμματος του κτιρίου μέχρι τριά¬ 
ντα εκατοστά του μέτρου (0,30) μ. κατά τα παραδοσιακά πρότυπα της 

περιοχής. 

Η κατασκευή της στέγης είναι υποχρεωτική αμέσως μετά την απο¬ 
περάτωση του φέροντα οργανισμού του κτίσματος ακόμη και να προ- 
βλέπεται μελλοντική καθ’ ύψος προσθήκη. 

6. Το μέγιστο ύψος των αναλυματικών τοίχων, η κατασκευή των 
οποίων επιτρέπεται μόνο μετά από γνώμη της Επιτροπής Αρχιτεκτονι¬ 
κού και Πολεοδομικού Ελέγχου (ΕΠΑΕ) ορίζεται σε ένα μέτρο και τριά¬ 
ντα εκατοστά του μέτρου (1,30μ.). 

7. Οι παραπάνω τοίχοι κατασκευάζονται από εμφανή λιθοδομή ή 
από οποιοδήποτε άλλο υλικό που καλύπτεται με λευκό αδρό κονίαμα. 

8. Τα κουφώματα είναι ξύλινα καρφωτά ή ταμπλαδωτά με διαστά¬ 
σεις 1:2 περίπου και η θέση τους ορίζεται κατά τα παραδοσιακά πρό¬ 
τυπα του οικισμού. 

9. Οι τοίχοι των κτιρίων και περιφράξεων κατασκευάζονται από εμ- 
- φανή λιθοδομή ή από οποιοδήποτε άλλο υλικό που καλύπτεται με αδρό 

λευκό κονίαμα. 

Για το ύψος των μανδρότοιχων ακολουθούνται τα παραδοσιακά πρό¬ 
τυπα του οικισμού, μετά από γνώμη της ΕΠΑΕ. 

10. Το μέγιστο πλάτος και μήκος των εξωστών ορίζεται σε 1,10 τ.μ. 
και 2,20 μ. αντίστοιχα και η θέση τους στις όψεις του κτιρίου ορίζεται 
κατά τα παραδοσιακά πρότυπα του οικισμού, 

11. Η τοποθέτηση του κτιρίου μέσα στο οικόπεδο γίνεται με γνώμη 
της αρμόδιας ΕΠΑΕ και με τα παρακάτω κριτήρια. 

α) Να μην βλάπτεται ο παραδοσιακός ιστός του οικισμού και 
β) να προστατεύεται και να μην υποβαθμίζεται η θέα των κοινοχρή¬ 
στων χώρων και των όμορων ιδιοκτησιών όπως και να μην δημιουρ- 
γούνται υποβαθμισμένοι ελεύθεροι χώροι μεταξύ των ιδιοκτησιών και 
των κοινοχρήστων χώρων. 

12. Για τις κατά τα παραπάνω, εκτελούμενες εργασίες, όπως και για 
κάθε είδους δόμηση γενικά ή διαμόρφωση κοινόχρηστων χώρων και οι¬ 
κοδομική εργασία απαιτείται προηγουμένως η έγκριση της Αρμόδιας 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

13. Σε περίπτωση ερειπωμένων κτισμάτων επιτρέπεται η ανακατα- 
σκευή τους μετά από τεκμηριωμένη έρευνα από την οποία αποδεικνύε- 
ται σαφώς η αρχική θέση, μορφή και όγκος του υπόψη κτιρίου, έστω και 
αν οι απαιτούμενες να εκτελεσθούν εργασίες είναι αντίθετες με τις διατά¬ 
ξεις του παρόντος π.δ/τος μετά από γνωμοδότηση της αρμόδιας 
ΕΠΑΕ. 

14. Απαγορεύεται: 

α. Κάθε κατασκευή με αλουμίνια, 
β. Η στήριξη των κτιρίων με υποστηλώματα (ΡΙΕΟΤΙ8). 
γ. Η τοποθέτηση πλαστικών οποιοσδήποτε είδους, μορφής και χρή¬ 
σης όχι μόνο στα κτίσματα αλλά και σε στοιχεία εξωτερικού εξοπλισμού 
του οικισμού (κρήνες, μνημεία, πλατείες). 

δ. Η πολυχρωμία των κουφωμάτων και τοίχων στο ίδιο κτίριο όπως 
και η χρήση χρωμάτων που δεν ανήκουν στα παραδοσιακά χρώματα 
του οικισμού. 

ε. Κάθε είδους κατασκευή πάνω από την κατά την παράγραφο 5 της 
παρούσας ενότητας στέγης εξαιρουμένων: 

ϊ. των παραδοσιακών για τον οικισμό καπνοδόχων, 
ϋ. μιας κεραίας τηλεοράσεως για κάθε κτίριο, 
στ. Η εγκατάσταση ηλιακών θερμοσιφώνων. 


ζ. Κάθε είδους περίφραξη οποιοσδήποτε χώρου μέσα στα όρια του οι¬ 
κισμού πλην του μαντρότοιχου όπως ορίζεται στην παράγραφο 9 του 
άρθρου αυτού. 

η. Η τοποθέτηση μετρητών ηλεκτρικού ρεύματος και γενικώς κάθε 
άλλου στοιχείου των παροχών των οργανισμών κοινής ωφέλειας στις 
κύριες όψεις των κτιρίων. 

θ. Η τοποθέτηση κάθε είδους φωτεινών επιγραφών και διαφημίσεων 
σε οποιαδήποτε θέση των ακινήτων του οικισμού καθώς και σε ικριώ¬ 
ματα μέσα στο χώρο των οικοπέδων ή μπροστά από αυτά. 

Επιτρέπονται μόνο επιγραφές περιορισμένων διαστάσεων που πληρο¬ 
φορούν για τη χρήση των χώρων του κτιρίου και οι οποίες τοποθετού¬ 
νται σε θέση που δεν καλύπτουν ή αλλοιώνουν τη μορφή του κτιρίου 
κατά την κρίση της ΕΠΑΕ. ( 

Οι παραπάνω επιγραφές πρέπει να είναι γραμμένες στην ελληνική 
γλώσσα. Επιτρέπεται η ύπαρξη μαζί με την ελληνόγλωσση επιγραφή 
και ξενόγλωσσων, που μεταφράζουν την ελληνική με τον όρο ότι τα ξε¬ 
νόγλωσσα στοιχεία δεν υπερβαίνουν σε μέγεθος τα ελληνικά. 

ι. Κάθε είδους εκσκαφή και αλλοίωση της φυσικής στάθμης του εδά¬ 
φους του οικισμού, εκτός από τις απαραίτητες εκσκαφές για τη θεμελί- 
ωση των κτισμάτων και για την κατασκευή των απολύτως αναγκαίων 
αναλυματικών τοίχων που αναφέρονται στις παραγράφου 6 και 7 της 
παρούσας ενότητας III. Παρέκκλιση από τα παραπάνω επιτρέπεται 
μόνο με έγκριση της ΕΠΑΕ και σε περιπτώσεις απολύτου ανάγκης όπου 
επιβάλλεται για λόγους τεχνικούς και αισθητικούς και με την προϋπό¬ 
θεση ότι η κατασκευή αυτή μπορεί να ενταχθεί αισθητικά στο περιβάλ¬ 
λον. 

κ. Κάθε είδους δομική εργασία χωρίς την προηγούμενη έκδοση οικο¬ 
δομικής άδειας. 

λ. Η τσιμεντόστρωση ή ασφαλτόστρωση των παραδοσιακών δρόμων 
του οικισμού που είναι λιθόστρωτοι. 

15. Σε περίπτωση προσθήκης ορόφου σε νομίμως υφιστάμενο κατά 
τη δημοσίευση του παρόντος π.δ/τος κτίριο επιτρέπεται η υπέρβαση 
των καθοριζομένων με την παράγραφο 3 της παρούσας ενότητας υψών 
κατά ένα μέτρο (1,00) μετά από σύμφωνη γνώμη της ΕΠΑΕ.' 

16. Δεν έχουν εφαρμογή οι διατάξεις της παραγράφου 5 του άρθρου 

23 του νόμου 1577/1985 «ΓΟΚ» όπως και οι διατάξεις του ν. 880/ 
1979 για την πραγματοποίηση μεταφοράς συντελεστή δόμησης στον 
οικισμό αυτό. · 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΒΝ 

ΣΤΕΦΑΝΟΣ ΜΑΝΟΣ 

